CELEX: 32019R0387
Language: lv
Date: 2019-03-11 00:00:00
Title: Komisijas Īstenošanas regula (ES) 2019/387 (2019. gada 11. marts), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot Schizochytrium sp. (ATCC PTA-9695) eļļu un mainīt Schizochytrium sp. (ATCC PTA-9695) eļļas nosaukumu un īpašo prasību par marķēšanu un groza Komisijas Īstenošanas regulu (ES) 2017/2470 (Dokuments attiecas uz EEZ.)

12.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 70/17
               
            
         KOMISIJAS ĪSTENOŠANAS REGULA (ES) 2019/387
         (2019. gada 11. marts),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot Schizochytrium sp. (ATCC PTA-9695) eļļu un mainīt Schizochytrium sp. (ATCC PTA-9695) eļļas nosaukumu un īpašo prasību par marķēšanu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:
         
                     (1)
                  
                  
                     Regulā (ES) 2015/2283 paredzēts, ka Savienībā tirgū drīkst laist tikai tādus jaunus pārtikas produktus, kas ir atļauti un iekļauti Savienības sarakstā.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido jauno pārtikas produktu Savienības sarakstu.
                  
               
                     (3)
                  
                  
                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.
                  
               
                     (4)
                  
                  
                     Ar Komisijas Īstenošanas lēmumu (ES) 2015/545 (3) atbilstīgi Eiropas Parlamenta un Padomes Regulai (EK) Nr. 258/97 (4) atļāva mikroaļģu Schizochytrium sp. (ATCC PTA-9695) eļļu laist tirgū kā jaunu pārtikas produktu, ko paredzēts izmantot vairākos pārtikas produktos.
                  
               
                     (5)
                  
                  
                     Ar Komisijas Īstenošanas regulu (ES) 2018/1032 (5) atbilstoši Regulai (ES) 2015/2283 atļāva mikroaļģu Schizochytrium sp. (T18) eļļu kā jaunu pārtikas produktu lietot arī augļu/dārzeņu biezeņos.
                  
               
                     (6)
                  
                  
                     Uzņēmums DSM Nutritional Products Europe2018. gada 10. septembrī iesniedza pieprasījumu Komisijai mainīt jaunā pārtikas produkta Schizochytrium sp. (ATCC PTA-9695) eļļas lietošanas nosacījumus Regulas (ES) 2015/2283 10. panta 1. punkta nozīmē. Pieteikumā tika lūgts paplašināt Schizochytrium sp. (ATCC PTA-9695) eļļas lietojumu, atļaujot minēto eļļu lietot arī augļu un dārzeņu biezeņos.
                  
               
                     (7)
                  
                  
                     Ierosinātais jaunā pārtikas produkta lietojuma paplašinājums nemaina drošuma apsvērumus, kas pamatoja atļauju ar Īstenošanas regulu (ES) 2018/1032 paplašināt Schizochytrium sp. (T18) eļļas lietojumu, ietverot augļu un dārzeņu biezeņus, un šīs izmaiņas nerada arī bažas par kaitīgumu. Ņemot vērā šos apsvērumus, ierosinātais lietojuma paplašinājums atbilst Regulas (ES) 2015/2283 12. panta 1. punktam.
                  
               
                     (8)
                  
                  
                     Uzņēmums DSM Nutritional Products Europe2018. gada 10. septembrī arī iesniedza pieprasījumu Komisijai atļaut mainīt Schizochytrium sp. (ATCC PTA-9695) eļļas nosaukumu un īpašo prasību par marķēšanu Regulas (ES) 2015/2283 10. panta 1. punkta nozīmē. Pieteikumā ir lūgts svītrot norādi par celmu “(ATCC PTA-9695)” no jaunā pārtikas produkta nosaukuma, kas minēts Savienības sarakstā, un no to saturošu pārtikas produktu marķējuma.
                  
               
                     (9)
                  
                  
                     Pieteikuma iesniedzējs uzskata, ka Schizochytrium sp. (ATCC PTA-9695) eļļas nosaukuma un īpašās prasības par marķēšanu izmaiņas ir nepieciešamas, jo norāde par celmu “(ATCC PTA 9695)” uz Schizochytrium sp. (ATCC PTA-9695) eļļu saturošu pārtikas produktu marķējuma patērētājiem nav būtiska un saprotama.
                  
               
                     (10)
                  
                  
                     Patlaban ir atļautas un jauno pārtikas produktu Savienības sarakstā iekļautas četras no Schizochytrium sp. iegūtas eļļas. Tomēr Schizochytrium sp. (ATCC PTA-9695) eļļa ir vienīgā, attiecībā uz kuru marķējumā ir jānorāda celms. Tādējādi izmaiņas Schizochytrium sp. (ATCC PTA-9695) eļļas nosaukumā un marķējumā nodrošinās konsekvenci visu no Schizochytrium sp. iegūtu un kā jaunu pārtikas produktu atļautu eļļu nosaukumos un marķējumos, negatīvi neietekmējot cilvēka veselību un patērētāju intereses.
                  
               
                     (11)
                  
                  
                     Apsverot iespēju svītrot norādi par celmu “(ATCC PTA-9695)” no jaunā pārtikas produkta nosaukuma un atcelt īpašo prasību par marķēšanu attiecībā uz Schizochytrium sp. (ATCC PTA-9695) eļļu, norāde “(ATCC PTA-9695)” būtu jāiekļauj specifikācijās, jo tā nepieciešama jaunā pārtikas produkta pienācīgai identificēšanai. Tādēļ attiecīgi būtu jāgroza ieraksta “Schizochytrium sp. (ATCC PTA-9695) eļļa” specifikācijas Īstenošanas regulas (ES) 2017/2470 pielikuma 2. tabulā.
                  
               
                     (12)
                  
                  
                     Komisija nelūdza Eiropas Pārtikas nekaitīguma iestādes atzinumu saskaņā ar Regulas (ES) 2015/2283 10. panta 3. punktu, jo Schizochytrium sp. (ATCC PTA-9695) eļļas lietojuma paplašināšana, Schizochytrium sp. (ATCC PTA-9695) eļļas nosaukuma un īpašās marķēšanas prasības izmaiņas un turpmāka Savienības saraksta atjaunināšana nevar ietekmēt cilvēka veselību.
                  
               
                     (13)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470, ierakstu par vielu “Schizochytrium sp. (ATCC PTA-9695) eļļa” groza, kā norādīts šīs regulas pielikumā.
            
            
               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.
            
         
         
            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 327, 11.12.2015., 1. lpp.
         
         
            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Komisijas 2015. gada 31. marta Īstenošanas lēmums (ES) 2015/545, ar ko atļauj laist tirgū no mikroaļģēm Schizochytrium sp. (ATCC PTA-9695) iegūtu eļļu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (OV L 90, 2.4.2015., 7. lpp.).
         
            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (5)  Komisijas 2018. gada 20. jūlija Īstenošanas regula (ES) 2018/1032, ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot mikroaļģu Schizochytrium sp. eļļu un groza Komisijas Īstenošanas regulu (ES) 2017/2470 (OV L 185, 23.7.2018., 9. lpp.).
      
      
         
            PIELIKUMS
            Īstenošanas regulas (ES) 2017/2470 pielikumu groza šādi:
            
                        1)
                     
                     
                        1. tabulā (“Atļautie jaunie pārtikas produkti”) ierakstu “Schizochytrium sp. (ATCC PTA-9695) eļļa” aizstāj ar šādu:
                        
                                    Atļautais jaunais pārtikas produkts
                                 
                                 
                                    Jaunā pārtikas produkta lietošanas nosacījumi
                                 
                                 
                                    Īpašas papildu marķēšanas prasības
                                 
                                 
                                    Citas prasības
                                 
                              
                                    “
                                          Schizochytrium
                                       
                                       sp. (ATCC PTA-9695) eļļa
                                    
                                 
                                 
                                    
                                       Konkrēta pārtikas kategorija
                                    
                                 
                                 
                                    
                                       Maksimālais DHA līmenis
                                    
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “mikroaļģu Schizochytrium sp. eļļa””;
                                 
                                 
                                     
                                 
                              
                                    Piena produkti, izņemot dzērienus uz piena bāzes
                                 
                                 
                                    200 mg/100 g vai (siera produktiem) 600 mg/100 g
                                 
                              
                                    Piena produktu analogi, izņemot dzērienus
                                 
                                 
                                    200 mg/100 g vai (siera produktu analogiem) 600 mg/100 g
                                 
                              
                                    Ziežamie tauki un mērces
                                 
                                 
                                    600 mg/100 g
                                 
                              
                                    Brokastu pārslas
                                 
                                 
                                    500 mg/100 g
                                 
                              
                                    Uztura bagātinātāji, kas atbilst definīcijai Direktīvā 2002/46/EK
                                 
                                 
                                    250 mg DHA dienā visām lietotāju grupām
                                 
                              
                                    450 mg DHA dienā grūtniecēm un ar krūti barojošām sievietēm
                                 
                              
                                    Pilnīgi uztura aizstājēji svara kontrolei, kuri atbilst definīcijai Regulā (ES) Nr. 609/2013, un ēdienreizes aizstājēji svara kontrolei
                                 
                                 
                                    250 mg porcijā
                                 
                              
                                    Dzērieni uz piena bāzes un līdzīgi maziem bērniem paredzēti produkti
                                 
                                 
                                    200 mg/100 g
                                 
                              
                                    Pārtikas produkti, kas paredzēti intensīvas muskuļu piepūles gadījumos, īpaši sportistiem
                                 
                              
                                    Pārtikas produkti, uz kuru marķējuma atbilstoši Komisijas Īstenošanas regulas (ES) Nr. 828/2014 prasībām izvietoti paziņojumi par lipekļa neesību vai samazinātu tā klātbūtni
                                 
                              
                                    Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013
                                 
                                 
                                    Atbilstoši to personu īpašajām uztura vajadzībām, kurām šie produkti paredzēti
                                 
                              
                                    Maizes izstrādājumi (maize, maizītes un saldie biskvīti)
                                 
                                 
                                    200 mg/100 g
                                 
                              
                                    Graudu batoniņi
                                 
                                 
                                    500 mg/100 g
                                 
                              
                                    Cepamie tauki
                                 
                                 
                                    360 mg/100 g
                                 
                              
                                    Bezalkoholiskie dzērieni (ieskaitot piena produktu analogus un dzērienus uz piena bāzes)
                                 
                                 
                                    80 mg/100 ml
                                 
                              
                                    Tādi maisījumi zīdaiņiem un papildu ēdināšanas maisījumi zīdaiņiem, kas atbilst definīcijai Regulā (ES) Nr. 609/2013
                                 
                                 
                                    Saskaņā ar Regulu (ES) Nr. 609/2013
                                 
                              
                                    Zīdaiņiem un maziem bērniem paredzēta apstrādātu graudaugu pārtika un bērnu pārtika, kas atbilst definīcijai Regulā (ES) Nr. 609/2013
                                 
                                 
                                    200 mg/100 g
                                 
                                 
                                     
                                 
                              
                                    Augļu/dārzeņu biezeņi
                                 
                                 
                                    100 mg/100 g
                                 
                              
                  
                        2)
                     
                     
                        2. tabulā (“Specifikācijas”) ierakstu “Schizochytrium sp. (ATCC PTA-9695) eļļa” aizstāj ar šādu:
                        
                                    Atļautais jaunais pārtikas produkts
                                 
                                 
                                    Specifikācijas
                                 
                              
                                    “
                                          Schizochytrium
                                       
                                       sp. (ATCC PTA-9695) eļļa
                                    
                                 
                                 
                                    Jaunais pārtikas produkts iegūts no mikroaļģu Schizochytrium sp. celma ATCC PTA-9695.
                                    Peroksīda skaitlis (PV): ≤ 5,0 meq/kg eļļas
                                    Nepārziepjojamās vielas: ≤ 3,5 %
                                    Transtaukskābes: ≤ 2,0 %
                                    Brīvās taukskābes: ≤ 0,4 %
                                    Dokozapentaēnskābe (DPA) n-6: ≤ 7,5 %
                                    DHA saturs: ≥ 35 %”